झाड़-फूंक के बहाने छेड़खानी दो तांत्रिक की पीटाई,गिरफ्तारी
झाझाथाना क्षेत्र के नागी डैम के पास झाड़-फूंक के बहाने लड़की से छेड़खानी करने के मामले में दो तांत्रिक को गिरफ्तार किया गया। अंबेदकर नगर की एक महिला अपनी सोलह वर्षीय पुत्री का दिमागी संतुलन खराब होने पर लहरनियाटांड गांव में झाड़-फूंक शुरू करा दी। शुक्रवार की सुबह तांत्रिक आनंदी तूरी अपने एक अन्य चेले के साथ लड़की के घर पहुंचा और उसपर भूत-प्रेत का असर होने की बात कह नागी डैम के पास स्थित श्मशान घाट लाने को कहा और तीन हजार रुपए खर्च भी बताया। शाम करीब पांच बजे लड़की की मां, मौसी सहित गांव के कुल नौ लोग पीड़ित के साथ नागी डैम स्थित घाट पहुंचे। यहां तांत्रिक ने सभी को पहले ही रोक दिया और लड़की श्मशान घाट चला गया। कुछ देर बाद लड़की के चीखने की आवाज आई तो परिजन ग्रामीण वहां दौड़ कर पहुंचे तो देखा दोनों तांत्रिक अश्लील हरकत कर रहे थे। इसके बाद लोगों ने दोनों तांत्रिकों की पिटाई कर पुलिस के हवाले कर दिया। झाझा के प्रभारी थानाध्यक्ष दुबे देवगुरु ने बताया कि परिजनों की ओर से मिली शिकायत पर तांत्रिकों को गिरफ्तार कर जेल भेज दिया गया है।
hin_Deva hin_Deva